มาจัดกันตั้งแต่เช้าคะ จัดไปหลายอย่างมาก ตั้งแต่จีบกุ้ง จีบหมู ฮะเก๋า ปลากระพงนึ่ง บล็อคเคอรี่กุ้ง ก๋วยเตี๋ยวฉ่องฝัน ไข่กระทะ และอื่นๆอีกหลายถาด 5555 

ตอนแรกไม่คิดว่าจะกินถึง 400 บาท และคงไม่ได้ใช้ส่วนลดที่ wongnai ให้แน่นอน กินไปกินมา...เกินนนค้าาา ในที่สุดก็ได้ใช้ส่วนลดของ wongnai เป็นครั้งแรก ต้องขอบคุณ wongnai มากนะคะ สำหรับสิทธิพิเศษดีๆแบบนี้ แต่ตอนใช้พนักงานมีแอบงงกับส่วนลดนี้ ต้องอธิบายให้ฟัง

เอาหละมาพูดถึงรสชาติติ่มซำกันบ้าง รสชาติก็พอใช้ได้ เมนูปลากระพงอร่อยดี สด ไม่คาว ก๋วยเตี๋ยวฉ่องฝัน ซึ่งหน้าตาก็คือก๋วยเตี๋ยวหลอดนั่นเอง อร่อย แป้งบาง และหอมกระเทียมเจียวด้วย ถ้าเป็นก๋วยเตี๋ยวหลอดที่ทางร้านเรียก ไส้จะเป็นหน่อไม้ผสมวุ้นเส้นค่ะ 

เมนูที่เราเฉยๆจะเป็นบรรดาเมนูที่มีลูกชิ้นกุ้ง

สำหรับน้ำจิ้มหลักๆมีจิ้กโฉ่วกับน้ำส้ม น้ำส้มของทานร้านอร่อยดี เราชอบน้ำส้มเขานะ ทานจิ้มกับอะไรก็อร่อยไปหมด 555 ต้องมาลองกัน

ทาน 2 คนหมดไป 420 บาท ดีที่ได้ส่วนลด 10%เหลือ 374 บาทค่ะ

ถ้าใครมาวันคู่จอดฝั่งเดียวกับร้าน ถ้ามาวันคี่ จอดฝั่งตรงข้ามนะคะ สามารถจอดริมถนน หรือจะจอดที่วัดใหม่ก็ได้คะ ร้านอยู่เลยฝั่งขวาของวัดมาเล็กน้อย (ถ้าหันหน้าให้วัด)